Անվան այլ կիրառումների համար տե՛ս՝ Էրեբունի (այլ կիրառումներ)
**Էրեբունի շրջան**, շրջանի կարգավիճակ ունեցող վարչական միավոր Հայաստանի մայրաքաղաք Երևանում։ Ընդգրկում է քաղաքի հարավարևելյան հատվածը՝ զբաղեցնելով 4880 հեկտար տարածք։

Սահմանակից է Երևանի Կենտրոն, Նորք-Մարաշ, Նոր Նորք, Շենգավիթ և Նուբարաշեն վարչական շրջաններին, ինչպես նաև Հայաստանի Կոտայքի և Արարատի մարզերին։ Համաձայն 2015 թվականի վիճակագրական տվյալների՝ շրջանն ունի 126.100 բնակիչ։

Ներկայումս Էրեբունու շրջանի ղեկավարն է Հակոբ Բալայանը։

Ընդհանուր բնութագիր
-------------------

Էրեբունին ունի 48 կմ² տարածք (Երևանի քաղաքի ընդհանուր տարածքի 21.52 %-ը), որից 29 կմ² զբաղեցնում են բնակելի կամ առևտրային շենքեր, շինությունները։ Էրեբունին Երևանի ամենամեծ թաղամասն է։ Այն ոչ ֆորմալ կերպով բաժանվում է փոքր շրջանների, ինչպիսիք են Էրեբունի թաղամասը, Նոր Արեշը, Սարթաղը, Վարդաշենը, Մուշավանը, Վերին Ջրաշենը և Նոր Բուտանիան։ Սասունցի Դավիթ հրապարակը մետրոյի կայարանի հետ միասին կազմում է թաղամասի հիմքը։ Թաղամասի հիմնական փողոցներն են՝ Էրեբունի փողոցը, Սասունցի Դավիթ փողոցը, Ազատամարտիկների փողցը, Իվան Այվազովսկու փողոցը, Դավիթ Բեկ փողոցը, Արին Բերդ փողոցը, Արցախի պողոտան և Մովսես Խորենացու փողոցը։

Էրեբունին Երևանի թմրամոլների թաղամասն է` բառիկներով

Երևանի կենտրոնական գերեզմանատունը, ինչպես նաև ռազմական գերեզմանատունը գտնվում են Էրեբունի թաղամասում։

Թաղամասի բնակչության տրանսպորտային կարիքները բավարարելու համար նախատեսված է Սասունցի Դավիթ մետրոյի կայարանը, իսկ Երևանի երկաթուղային կայարանը գտնվում է շրջանի Սասունցի Դավիթ հրապարակում։ Էրեբունում գտնվում է նաև Երևանի կենտրոնական բանտը, որը հայտնի է որպես «Էրեբունի քրեակատարողական հիմնարկ»։

Էրեբունի պետական արգելոցը, որը ստեղծվել է 1981 թվականին, գտնվում է Երևանի կենտրոնից մոտ 8 կմ հեռավու՝ Էրեբունի շրջանի շրջակայքում՝ ծովի մակարդակից 1300-1450 մ բարձրության վրա։ Արգելոցը զբաղեցնում է 120 հեկտար տարածք, հիմնականում բաղկացած է կիսաեզրափակված լեռներից։

2016 թվականի դրությամբ թաղամասի բնակչության թիվը կազմում է 126.500 մարդ։

Պատմություն
-----------

### Հին պատմություն

Սարի թաղ թաղամասը Էրեբունիում
Հնագիտական վկայությունները ներկայացնում են, որ Էրեբունի ռազմական ամրոցը հիմնադրվել է մ․թ․ա․ 782 թվականին Արգիշտի արքայի հրամանով Արին-Բերդ լեռան ժամանակակից Էրեբունի վարչական շրջանում։ Արգիշտի 1ը հիմնեց բազմաթիվ նոր բնակավայրեր դրանցից նշանավոր էր ք ա 782թ Արին լեռան վրա կառուցված էրեբունին։

Բնակչություն
------------

2011 թվականի մարդահամարի տվյալներով թաղամասում բնակվում էր 123.092 բնակիչ (Երևան քաղաքի բնակչության 11.61%-ը)։ Ըստ 2016 թվականի պաշտոնական վիճակագրական տվյալների թաղամասի բնակչությունը կազմել է շուրջ 126,500 մարդ ։

Հուշահամալիր «Զինվորական գերեզմանոց», կենտրոնական գերեզմանատուն, 1941 թ. 1982 թ. ճարտ.՝ Ռ. Ներսիսյան, Գ. Յոլյան, Ս. Մանուկյան, քանդ.` Յուրի Սամվելյան, Գ. Հովսեփյան

Տրանսպորտ
---------

Շենգավիթ շրջանի տրանսպորտը հիմնականում հիմնված է ավտոբուսներից, տրոլեյբուսներից, մետրոյից։ Էրեբունում գտնվում է «Սասունցի Դավիթ» մետրոյի կայարանը, որը գործում է 1981 թվականի մարտի 7-ից։

Էրեբունի
Հայկական երկաթուղու Երևանի երկաթուղային կայարանը գտնվում է Էրեբունիում (հիմնադրված 1902 թվականին)։ Այն կապում է Երևանը հետևյալ ուղղություններով՝

Երևան - Բաթումի,

* Երևան - Թբիլիսի,
* Երևան - Գյումրի,
* Երևան - Արարատ,
* Երևան - Արաքսի Մյասնիկյան երկաթուղային կայարան,
* Երևան - Երասխ և այլն։

Էրեբունի թաղամասում գտնվում է Երևանի երկրորդ օդանավակայանը՝ Էրեբունի օդանավակայանը։ Անկախությունից ի վեր «Էրեբունին» հիմնականում օգտագործվում է ռազմական կամ մասնավոր թռիչքների համար։

Կրթություն
----------

Արգիշտի Ա արքայի քանդակը Էրեբունիում
2016-2017 թվականի դրությամբ թաղամասը ունի 23 հանրակրթական դպրոց, 3 մասնավոր դպրոց, ինչպես նաև 2 մասնագիտական դպրոց և նաև հատուկ կարիքներով երեխաների համար։ Կա նաև Միքայել Մալունցյանի անվան գեղարվեստի դպրոցը և Տիգրան Չուխաջյանի անվան երաժշտական դպրոցը։

Սպորտ
-----

«Էրեբունի» ֆուտբոլային ակումբը մարզադաշտ է դուրս է եկել 1992 թվականից մի քանի ընդմիջումներով։ Այն ներկայումս հանդես է գալիս Հայաստանի Առաջին լիգայում։

Միջազգային հարաբերություններ
----------------------------

Էրեբունի վարչական շրջանի վարչակազմը պաշտոնական համագործակցություն ունի հետևյալ քաղաքի հետ՝

* Վիեն, Ֆրանսիա, 2015թ․

Վարդավարի լիճը Էրեբունիում

Ծանոթագրություններ
------------------

1. ↑   — National Statistical Service.
2. ↑  «Հայաստանի Հանրապետության մշտական բնակչության թվաքանակը 2015 թվականի հուլիսի մեկի դրությամբ» (PDF). Վերցված է 2015 Օգոստոսի 9-ին.
3. ↑  «yerevan.am | Պաշտոնական կայք | Քանաքեռ-Զեյթուն վարչական շրջան». *www.yerevan.am*. Վերցված է 2022 թ․ օգոստոսի 9-ին.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Երևանի վարչական բաժանում |
| --- |
|  |
| Աջափնյակ | 
* Աջափնյակ
* Անաստասավան
* Չերեմուշկա
* Նազարբեկյան
* Նորաշեն
* Լուկաշին
* Սիլիկյան
* Վահագնի

 |  |
|  |
| Արաբկիր | 
* Այգեձոր
* Քանաքեռ ՀԷԿ
* Նոր Արաբկիր
* Մերգելյան
* Ռայկոմ

 |
|  |
| Ավան | 
* Հին Ավան
* Նոր Ավան
* Աղի հանք
* Ավան Առինջ

 |
|  |
| Դավթաշեն | 
* Դավթաշեն
* Հյուսիսային Դավթաշեն
* Հույսի Ավան

 |
|  |
| Էրեբունի | 
* Արգիշտի
* Էրեբունի
* Նոր Արեշ
* Նոր Բութանիա
* Մուշավան
* Սարիթաղ
* Վերին Ջրաշեն
* Վարդաշեն

 |
|  |
| Քանաքեռ-Զեյթուն | 
* Քանաքեռ
* Մոնումենտ
* Նոր Զեյթուն

 |
|  |
| Կենտրոն | 
* Այգեստան
* Կոնդ
* Նորագյուղ
* Նոր Կիլիկիա
* Փոքր Կենտրոն
* Կոզեռն
* Կասկադ

 |
|  |
| Մալաթիա-Սեբաստիա | 
* Արարատյան
* Զորավար Անդրանիկ
* Հաղթանակ
* Նոր Մալաթիա
* Շահումյան

 |
|  |
| Նորք-Մարաշ | 
* Նորք
* Նորք-Մարաշ

 |
|  |
| Նոր Նորք | 
* Բագրևանդ
* Նոր Նորք

 |
|  |
| Նուբարաշեն | 
* Նուբարաշեն

 |
|  |
| Շենգավիթ | 
* Աէրացիա
* Ներքին Չարբախ
* Ներքին Շենգավիթ
* Նորագավիթ
* Վերին Չարբախ
* Վերին Շենգավիթ

 |

 |